[{"text_idx": "#000001", "text": "Stories from around the movement ...."}, {"text_idx": "#000002", "text": "Find everything here that you need to develop Transition in your community."}, {"text_idx": "#000005", "text": "News, blogs, happenings from in and around the network."}, {"text_idx": "#000008", "text": "Mae\u2019r Rhwydwaith Trawsnewid yn datblygu cais i Gronfa Gymunedol y Loteri Genedlaethol, ac mae arnom angen eich cymorth. Byddai\u2019r cyllid yn ein galluogi i gefnogi a datblygu\u2019r mudiad Trawsnewid ym Mhrydain dros y 3 \u2013 5 mlynedd nesaf. Ein nod yw cael pobl sy\u2019n rhan o\u2019r mudiad ym Mhrydain (Cymru, Lloegr a\u2019r Alban) i\u2019n helpu siapio\u2019r cais hwn."}, {"text_idx": "#000009", "text": "Estynnir gwahoddiad i bawb sy\u2019n rhan o fentrau Trawsnewid i ymateb i\u2019r arolwg hwn; a byddwn yn cynnal sgyrsiau pellach gyda rhai grwpiau ar bynciau penodol. Gofynnir ichi lenwi\u2019r arolwg erbyn dydd Sul 8fed Medi os gwelwch yn dda \u2013 bydd pob ymateb yn helpu cryfhau ein cais, a chawn wybod ym mis Mawrth 2020 os bu ein cais yn llwyddiannus."}, {"text_idx": "#000010", "text": "Ein gobaith yw creu prosiect sydd o fudd gwirioneddol i\u2019r mudiad, yn seiliedig ar anghenion go iawn grwpiau Trawsnewid, ac sy\u2019n creu rhwydweithiau cadarn ar lefel ranbarthol a chenedlaethol \u2013 sy\u2019n galluogi ein mudiad i dyfu ar i fyny ac ehangu."}, {"text_idx": "#000011", "text": "Mae\u2019r cais i Gronfa Gymunedol y Loteri Genedlaethol yn datblygu\u2019r gwaith a gynhaliwyd yn ystod 2017/2018, pan gyflwynwyd deg o Weithdai Rhanbarthol ar draws Lloegr. Buom yn ystyried yr hyn sy\u2019n helpu grwpiau i ffynnu, a sut y gall rhwydweithiau rhanbarthol gefnogi Trawsnewid mewn cymunedau lleol. Gellir darllen mwy am y gweithdai hyn a\u2019r adnoddau a ddatblygwyd er mwyn eu cyflwyno yma."}, {"text_idx": "#000012", "text": "Wrth ddatblygu canlyniadau\u2019r gweithdai hyn, bydd y cais yn cynnwys agweddau potensial megis datblygu rhwydweithiau thematig (e.e. bwyd, ynni, tai a mwy) a bydd yn ystyried sut i wneud ein grwpiau\u2019n fwy cynhwysol a sicrhau eu bod yn cynrychioli\u2019r cymunedau ehangach lle rydym yn byw ac yn gweithio."}, {"text_idx": "#000013", "text": "Mae\u2019r arolwg yn gofyn am eich profiadau chi ym maes Trawsnewid. Byddem yn hoffi gwybod mwy am:"}, {"text_idx": "#000014", "text": "Sut mae\u2019n mynd yn eich grw\u0302p chi, a pha gymorth fyddai o fudd ichi fod yn fwy effeithiol. Trwy ddeall eich anghenion chi, gallwn ei ddylunio yn y ffordd fwyaf effeithiol.\nSut mae\u2019ch grw\u0302p chi wedi ymgysylltu ag amrywiaeth bresennol eich cymuned, yn benodol, unrhyw beth sydd wedi bod yn hynod lwyddiannus. Gyda\u2019r wybodaeth a\u2019r ddealltwriaeth yma, gallwn helpu eraill i wneud yr un peth.\nEich diddordeb mewn bod yn rhan o rwydwaith o safbwynt thema\u0302u penodol, a sut y gallwn sicrhau fod gennych fynediad at hyn. Bydd yr wybodaeth yma\u2019n ein hysbysu i wybod ar ba feysydd y dylwn ganolbwyntio, a sut y gallwn eu creu.\nEich syniadau ar ddatblygu Hwb Trawsnewid ar gyfer Cymru a/neu Loegr efallai, a\u2019r hyn y gallwn ei wneud i wireddu hyn."}, {"text_idx": "#000015", "text": "Hwyrach bod yr arolwg yn ymddangos yn hir, ond mae atebion amlddewis i lawer o\u2019r cwestiynau, neu maent yn defnyddio teclyn ichi ddewis ateb, felly ni fydd yn cymryd llawer o\u2019ch amser. Ein gobaith yw y bydd cymaint o bobl ag sy\u2019n bosib o\u2019ch grw\u0302p chi\u2019n llenwi\u2019r arolwg! Mae arnom angen safbwyntiau lluosog a phrofiadau gwahanol."}, {"text_idx": "#000016", "text": "Croeso ichi anfon hwn ymlaen at eraill! Rydym yn ymrwymo i adrodd no\u0302l a rhannu trosolwg o\u2019r ymatebion gyda chi. Ac i\u2019ch ysgogi, rydym yn cynnig gwobr o dri chopi o lyfr newydd Rob Hopkins \u2018From What Is to What If: Unleashing the Power of Imagination to Create the Future We Want\u2019 \u2013 fydd yn cael ei gyhoeddi ym mis Hydref 2019."}, {"text_idx": "#000017", "text": "Hefyd cewch wahoddiad i weminar ar-lein gyda Rob pan fydd yn trafod y syniadau yn ei lyfr, a\u2019r goblygiadau i\u2019r Mudiad Trawsnewid a newid cymdeithasol ehangach."}, {"text_idx": "#000018", "text": "Gallwch gychwyn yr arolwg yma a gofynnir ichi annog eraill i\u2019w lenwi erbyn dydd Sul 8fed Medi."}, {"text_idx": "#000019", "text": "Pam canolbwyntio ar grwpiau Trawsnewid ym Mhrydain? Mae\u2019r Rhwydwaith Trawsnewid yn gweithio ar lefel fyd eang, ac ar lefel leol mae timau craidd o fentrau a grwpiau lleol, a rhyngddynt mae\u2019r Hybiau Cenedlaethol a Rhanbarthol. Cychwynnodd y mudiad Trawsnewid yn Lloegr yn wreiddiol, felly mae\u2019r Rhwydwaith Trawsnewid wedi bod yn gyfrifol am Hwb Cymru a Lloegr ar sail anffurfiol, sy\u2019n gallu ymddangos a theimlo\u2019n wahanol i Hybiau eraill. Gall y gwaith yma helpu datblygu Hwb a drefnir gennych chi\u2019ch hunain, sy\u2019n rhan o rwydwaith rhyngwladol ac felly\u2019n fwy tebygol o allu ysgogi Trawsnewid ar lefelau amrywiol. Gellir darllen mwy am Hybiau Trawsnewid yma."}, {"text_idx": "#000020", "text": "Cydnabyddir cefnogaeth Cronfa Gymunedol y Loteri Genedlaethol ar gyfer cyfnod datblygu\u2019r gwaith yma, sy\u2019n golygu y gallwn ganolbwyntio ar Brydain, ac ar yr un pryd cynnal meysydd ffocws ehangach, rhyngwladol a chymorth ar gyfer mudiad Trawsnewid byd-eang."}, {"text_idx": "#000021", "text": "Diolch yn fawr am gymryd yr amser i helpu siapio\u2019r hyn all droi\u2019n gyfle pwysig i grwpiau Trawsnewid ar draws Prydain."}, {"text_idx": "#000022", "text": "Croeso ichi anfon yr ebost hwn ymlaen at holl aelodau\u2019ch grw\u0302p!"}, {"text_idx": "#000023", "text": "Leave a Reply Cancel reply"}, {"text_idx": "#000024", "text": "Your email address will not be published. Required fields are marked *"}, {"text_idx": "#000029", "text": "Our future depends on collaboration. Municipalities are starting to join the global movement for change."}]